Publication: Magyar Közlöny
Issue: MK-1999-4 (Year: 1999, Number: 4)
Era: 1990-2004
Section: (2) Az agrárgazdasági célok 1998. évi költségvetési támogatásáról szóló 109/1997. (XII. 30.) FM rendelet (a továbbiakban: FM r.) azonos jogcíme alapján az R. 1. számú
Paragraph Index: 231

(8) Az elemi csapással sújtottnak minősülő igénylő a károsodott termék termelésével összefüggő — illetve erdő esetében a gazdálkodóknak az elemi kár felszámolásával kapcsolatos — költségeinek fedezetére az (1) bekezdés szerinti hiteltartozása után, a forinthitelek esetén a (4), devizahitelnél a (7) bekezdésben meghatározott mértékű kamattámogatáson túl, a hitelszerződés szerinti időszakra a jegybanki alapkamat további huszonöt százalékának megfelelő mértékű kamattámogatásra jogosult. Devizahitel esetén a kiegészítő kamattámogatás mértéke a kamat tizenöt százaléka. A 11. számú melléklet szerinti támogatási kérelmet nyilvántartásba vétel céljából a káresemény bekövetkezése után öt munkanapon belül, illetve a tényleges kár mértékének megállapítását követően, de legkésőbb december 15-éig kell benyújtani a területileg illetékes szakhatósághoz (megyei földművelésügyi hivatal, állami erdészeti szolgálat).

Source: https://magyarkozlony.hu/hivatalos-lapok/824324b3cb970242d950218f54070cafe1db4a9a/dokumentumok/83d10710c4568f9b8f6b14a1c1588c8e759a0d44/letoltes